**Ministru kabineta noteikumu projekta “Noteikumi par Finanšu izlūkošanas dienesta priekšnieka amata pretendentu atlasi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noziedzīgi iegūtu līdzekļu legalizācijas un terorisma finansēšanas novēršanas likuma (turpmāk – likums) 50.1 panta trešā un ceturtā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stājās spēkā grozījumi likumā, kas vienlaikus paredz papildināt likumu ar jaunu 50.1pantu. Likuma minētā panta trešajā un ceturtajā daļā ir ietverts pilnvarojums Ministru kabinetam noteikt attiecīgus nosacījumus un kārtību. Proti, likuma 50.1panta trešā daļa paredz, ka Ministru kabinets nosaka Finanšu izlūkošanas dienesta (turpmāk – Dienests) priekšnieka amata pretendentu pieteikšanās nosacījumus un kārtību, kā arī pretendentu atlases un vērtēšanas kārtību. Atbilstoši likuma 50.1panta ceturtajai daļai Ministru kabinets nosaka Dienesta priekšnieka atlases komisijas (turpmāk – komisija) izveides, darbības un lēmumu pieņemšanas kārtību. Līdz ar to ir izstrādāts noteikumu projekts, kas:1. nosaka dokumentus, kādus pretendents iesniedz, piesakoties dalībai amata konkursā, tai skaitā motivācijas vēstuli, kurā pretendents apraksta arī savu redzējumu par Dienesta darbības prioritātēm, attīstības vīziju un redzējumu par nepieciešamajiem uzlabojumiem Dienesta darbībā;
2. konkretizē likuma 50.1panta sestās daļas 2.punktā nepieciešamo svešvalodu prasmju līmeni;
3. paredz procesuālas tiesību normas, kas nosaka kārtību, kādā ir izveidojama komisija, gan arī tās darbības principus (paziņošanas kārtību par komisijas sēdēm un komisijas norisi) un lēmumu pieņemšanas kārtību. Proti, komisiju izveido Ministru kabinets. Saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma 50.1panta ceturto daļu komisijas darbu vada Valsts kancelejas direktors. Komisijas sastāvā ir Valsts kancelejas direktors, ģenerālprokurors vai viņa deleģēts pārstāvis, iekšlietu ministrs vai viņa deleģēts pārstāvis, finanšu ministrs vai viņa deleģēts pārstāvis, Satversmes aizsardzības biroja direktors un Valsts drošības dienesta priekšnieks, kā arī ar padomdevēja tiesībām piedalās ne vairāk kā trīs Finanšu sektora attīstības padomes deleģēti pārstāvji. Saskaņā ar projektā ietverto tiesisko regulējumu komisija ir lemttiesīga, ja komisijas sēdē piedalās vismaz četri komisijas locekļi ar balsstiesībām. Komisija lēmumus pieņem ar balsu vairākumu. Ja balstu skaits sadalās vienādi, izšķirošā ir komisijas vadītāja balss;
4. paredz, ka konkurss notiek divās kārtās. Pirmajā kārtā notiek pretendentu atlase, pārbaudot pretendentu atbilstību ārējiem normatīvajiem aktiem. Noraidītos pretendentus neturpina vērtēt otrajā kārtā. Konkursa otrajā kārtā tiek padziļināti vērtēta darba pieredze, kvalifikācija, zināšanas par Dienesta kompetencē esošajām jomām. Noteikumu projekta 3.pielikumā ir ietvertas konkursa otrajā kārtā vērtējamās prasības, vērtēšanas kritēriji un metode. Katrs komisijas loceklis vērtē katru pretendentu individuāli.
5. paredz, ka konkursa noslēgumā komisija pieņem vienu no šādiem lēmumiem, proti, iesniegt Ministru prezidentam priekšlikumu par pretendenta kandidatūras virzīšanu apstiprināšanai Ministru kabineta sēdē vai ieteikt Ministru kabinetam atkārtoti izsludināt konkursu, ja ir noraidīti visi pretendenti.
 |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pretendenti uz Dienesta priekšnieka amatu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tiks ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā”7.4.1apakšpunktu sabiedrības pārstāvji ir aicināti līdzdarboties, rakstiski iesniedzot viedokli par projektu. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru prezidents, Ģenerālprokuratūra, Valsts kancelejas direktors, Satversmes aizsardzības biroja direktors, iekšlietu ministrs, finanšu ministrs, Valsts drošības dienesta priekšnieks un Finanšu sektora attīstība padome.Komisijas sekretariāta funkcijas veic Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama |
| 3. | Cita informācija | Nav |

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

17.06.2019. 16:00

753

D.Radzeviča

67219418, dace.radzevica@iem.gov.lv